Diari Oficial de la Generalitat Valenciana


Sumari del DOGV 707, del 20-11-1987 (1987/810003)

ORDRE de 5 de novembre de 1987, de la Conselleria d'Agricultura i Pesca, per la qual s'aprova el Pla d'Obres i Millores Territorials de l'ampliació a la zona regable amb aigües subterrànies de Pedralba-Vilamarxant (València).
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/11/05/(1)/dof/vci/html**

### Dades del document

Número de DOGV
:   707

Data del DOGV
:   20-11-1987

Secció del DOGV
:   DISPOSICIONS GENERALS

Número del document
:   1987/810003


Data del document
:   05-11-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 5 de novembre de 1987, de la Conselleria d'Agricultura i Pesca, per la qual s'aprova el Pla d'Obres i Millores Territorials de l'ampliació a la zona regable amb aigües subterrànies de Pedralba - Vilamarxant (València).  
Per Decret 56/1987, de 24 d'abril, del Consell de la Generalitat Valenciana, s?amplià la delimitació de la zona regable amb aigües subterrànies de Pedralba-Vilamarxant (València), tot aplicant a dita delimitació el que disposa el Reial Decret 1158/1981, de 8 de maig, que aprovava la declaració d'interés nacional i el Pla de transformació de dita zona regable.  
Per tal de poder atendre les demandes dels agricultors implicats a la zona ampliada, els Serveis Territorials de la Conselleria d'agricultura i Pesca a València han redactat el Pla d'Obres i Millores Territorials de la zona ampliada, donant així compliment al que disposen els articles 82 i 103 de la Llei de Reforma i Desenvolupament Agrari de 12 de gener de 1973.  
Aquest Pla d'Obres i Millores Territorials ha estat sotmès a l?aprovació d'aquesta Conselleria d'Agricultura i Pesca i es refereix a les obres següents: xarxes de reg, xarxa de camins agrícoles i dipòsit regulador de reg.  
Després d'examinar el Pla, aquesta Conselleria considera que les obres que s'hi inclouen han estat degudament classificades, segons que determina l'article 61 de la Llei de Reforma i Desenvolupament Agrari, i que al mateix temps, les obres són necessàries per tal d'obtenir de la zona regable els majors beneficis per als agricultors i ramaders afectats.  
En atenció d'aquests motius,  
ORDENE:  
Article primer  
S'aprova el Pla d'Obres i Millores Territorials de l?ampliació de la zona regable amb aigües subterrànies de Pedralba-Vilamarxant (València).  
Article segon  
A efecte del que disposa l'article 61 i d'acord amb el que estableixen els articles 62, 63 i 65 de la Llei de Reforma i Desenvolupament Agrari, les obres queden classificades de la forma següent, tal com figuren al Reial Decret 1158/1981, de 8 de maig:  
I. Obres d'interés general.  
Xarxa de camins agrícoles.  
II. Obres d'interés comú.  
Xarxa de reg.  
Dipòsit regulador de reg.  
Les obres classificades com d'interés general, les subvencionarà íntegrament la Conselleria d'Agricultura i Pesca.  
Les obres classificades com d'interés comú tindran una subvenció del 40% del cost. La part no-subvencionada, la reintegraran els beneficiaris d'acord amb els articles 71 i 34 de la Llei de Reforma i Desenvolupament Agrari.  
Article tercer  
La Direcció General de Desenvolupament Agrari dictarà les normes pertinents per a la millor aplicació de tot el que disposa aquesta Ordre.  
DISPOSICIO FINAL  
Aquesta Ordre entrarà en vigor el mateix dia de la publicació al Diari Oficial de la Generalitat Valenciana.  
València, 5 de novembre de 1987.  
El Conseller d'Agricultura i Pesca,  
LUIS FONT DE MORA MONTESINOS


Còpia Permalink ELI